Bilag 8 – Gravide

Hensigten med denne aftale er, at tilbyde flest mulige beskæftigelse uanset eventuelle grader af nedsat erhvervsevne i forbindelse med graviditet, og at gravide som princip ikke udelukkes fra deres arbejde.

**Målet er, at:**

* + Undgå unødige fraværsmeldinger i forbindelse med graviditet
	+ Fremme fortsat beskæftigelse af gravide
	+ Fremme bevidstheden hos ledelse og medarbejdere om beskæftigelse af gravide
	+ Fremme muligheder for omplacering i graviditetsperioden eller i dele heraf
	+ Skabe holdninger hos alle medarbejdere, der sikrer gravide muligheder for arbejde og fravær

Hvis der findes en arbejdsmiljøgruppe, skal denne inddrages i drøftelser om gravides tilstedeværelse på arbejdspladsen i overensstemmelse med gældende lovgivning. Ellers drøftes det i forbindelse med arbejdspladsens øvrige arbejdsmiljømæssige opgaver.

Der henvises bl.a. til AT-vejledning A.1. 8. fra januar 2009 om ”Gravides og ammendes arbejdsmiljø”.